ຊາວອາເມຣິກັນ ທີ່ຖືກກັກຂັງ ໃນເກົາຫລືເໜືອ ກັບຄືນຮອດບ້ານ ດ້ວຍຄວາມຕື້ນຕັນໃຈ
ທ່ານ Jeff Fowle ທີ່ໄດ້ຖືກກັກຂັງຢູ່ ເກົາຫລືເໜືອ ເປັນເວລາເກືອບຫົກເດືອນ ໄດ້ກັບຄືນເມືອຮອດບ້ານ ທີ່ລັດໂອໄຮໂອ ສູ່ອ້ອມກອດຂອງຄອບຄົວ.
ທ່ານ Jeffrey Fowle ຊາວອາເມຣິກັນ ທີ່ຖືກຈັບແລະກັກຂັງໄວ້ ເປັນເວລາເກືອບ 6 ເດືອນ ຢູ່ໃນເກົາຫລີເໜືອ ໄດ້ກັບຄືນມາສູ່ ອ້ອມກອດແລະນ້ຳຕາແຫ່ງຄວາມດີອົກດີໃຈຂອງຄອບຄົວ ຢູ່ໃນ ສະຫະລັດແລ້ວ ຜູ້ສື່ຂ່າວວີໂອເອ Meredith Buel ລາຍງານ ວ່າ ບັນດານັກວິເຄາະກ່າວວ່າ ມັນຍັງໄວເກີນໄປ ທີ່ຈະບອກໄດ້ ວ່າ ການປ່ອຍໂຕທ່ານ Fowle ແມ່ນເປັນຄວາມພະຍາຍາມ ຂອງລັດຖະບານພຽງຢາງ ເພື່ອປັບປຸງຄວາມສຳພັນ ກັບວໍຊິງຕັນ ກິ່ງສະຫວັນມີລາຍລະອຽດມາສະເໜີທ່ານ ເຮືອບິນຂອງລັດຖະບານສະຫະລັດລຳນຶ່ງ ໄດ້ພາ ທ່ານ Jeffrey Fowle ເດີນທາງມາເຖິງ ຖານທັບອາກາດແຫ່ງນຶ່ງ ໃນລັດໂອໄຮໂອ ທາງພາກກາງຂອງສະຫະລັດ ບ່ອນທີ່ທ່ານໄດ້ ເຕົ້າໂຮມກັບພັນລະຍາຂອງທ່ານ ແລະລູກສາມຄົນ ດ້ວຍຄວາມຕື້ນຕັນໃຈ ເກົາຫລີເໜືອ ກ່າວວ່າ ຕົນປ່ອຍໂຕທ່ານ Fowle ຫລັງຈາກໄດ້ມີອັນທີ່ ເຈົ້າໜ້າທີ່ບັນລະ ຍາຍວ່າ ເປັນຄຳ “ຮ້ອງຂໍຊ້ຳແລ້ວຊ້ຳອີກ” ຈາກປະທານາທິບໍດີ Barack Obama ທ່ານ Fowle ບໍ່ໄດ້ມີຄວາມເຫັນຕໍ່ສື່ມວນຊົນ ແຕ່ທະນາຍຄວາມ ຂອງຄອບຄົວກ່າວວ່າ ທ່ານໄດ້ຮັບການເບິ່ງແຍງ ເປັນຢ່າງດີຢູ່ບ່ອນຄຸມຂັງ ທ່ານ Timothy Tepe ທະນາຍຄວາມຄອບຄົວ Fowle ກ່າວວ່າ : ທ່ານ Fowle ໄດ້ຖືກຈັບຫລັງຈາກໄດ້ປະຄຳພີສາສະໜາຄຣິສ ໄວ້ໃນຮ້ານອາຫານ ແລະ ບາແຫ່ງນຶ່ງ ຢູ່ໃນເກົາຫລີເໜືອ ເກົາຫລີເໜືອ ກ່າວວ່າ ທ່ານ Fowle ໄດ້ຖືກປ່ອຍໂຕ ຕາມຄໍາສັ່ງຂອງຜູ້ນຳ ທ່ານ Kim Jong Un ນັກການທູດບໍານານ ແລະຜູ້ກໍ່ຕັ້ງເວັບໄຊ້ 38 North Org ທ່ານ Joel (ໂຈລ) Wit ເປັນ ຊ່ຽວຊານ ກ່ຽວກັບເກົາຫລີເໜືອ ທ່ານ Joel Wit ກ່າວວ່າ: “ມີການສັນນິຖານກັນ ຕ່າງໆນາໆວ່າ ການປ່ອຍໂຕອາດໝາຍຄວາມວ່າ ຈະມີຄວາມຄືບໜ້າໃນຄວາມສຳພັນລະຫວ່າງ ສະຫະລັດກັບເກົາຫລີເໜືອ ໄປໃນທິດທາງບວກ ແຕ່ວ່າຄວາມຈິງແລ້ວ ມັນໄວ ເກີນໄປທີ່ຈະບອກໄດ້ວ່າ ມັນຈະເປັນແບບນັ້ນຫລືບໍ່ ” ຫວ່າງມໍ່ໆມານີ້ ເກົາຫລີເໜືອໄດ້ຫັນປ່ຽນທ່າທີກັບໄປກັບມາ ໃນລະຫວ່າງການຍືນມືຫາ ປະເທດອຶ່ນໆ ກັບການເອົາທ່າທີກໍ່ກວນ ແຂງກະດ້າງ ຜູ້ຕາງໜ້າຂັ້ນສູງຂອງເກົາຫລີເໜືອຄະນະນຶ່ງ ໄດ້ເດີນທາງໄປ ນະຄອນຫລວງໂຊລ ຂອງ ເກົາຫລີໃຕ້ ຢ່າງບໍ່ຄາດຝັນ ແຕ່ວ່າ ຕໍ່ມາໃນລະຫວ່າງທີ່ຊາວເກົາຫລີໃຕ້ ສົ່ງໜາກປຸມເປົ້າພ້ອມກັບໃບປີວ ເຂົ້າໄປໃນ ເກົາຫລີເໜືອນັ້ນ ໄດ້ມີການຍິງປືນໃສ່ກັນ ແລະຜູ້ຕາງໜ້າເກົາຫລີເໜືອຂັ້ນສູງເໜືອຄົນ ນຶ່ງ ໄດ້ເຊີນນັກຂ່າວສະຫະລັດ ໄປພົບ ຮວມທັງນັກ ຂ່າວ ວີໂອເອ ພະແນກພາສາເກົາ ຫລີ Sungwon Balk ເພື່ອສົ່ງສານອັນແຈ້ງຂາວ ໃຫ້ຮູ້ ນັກຂ່າວວີໂອເອ ພະແນກພາສາເກົາຫລີ Sungwon Balk ກ່າວວ່າ “ສິ່ງທີ່ ເອກອັກຄະລັດຖະທູດ Jung II Hun ໄດ້ເນັ້ນໜັກ ກໍແມ່ນວ່າ ຖ້າຫາກສະຫະລັດ ຍັງສືບຕໍ່ກົດດັນເກົາຫລີເໜືອ ໃນເລື້ອງບັນຫາສິດທິມະນຸດຢູ່ຕໍ່ໄປ ເຂົາເຈົ້າກໍຈະຫັນປ່ຽນ ນະໂຍບາຍຕໍ່ສະຫະລັດ ຢ່າງສິ້ນເຊີງ ໂດຍໄດ້ເນັ້ນໜັກເຖິງໂຄງການນິວເຄລຍ ໂດຍສະ ເພາະ ” ການເຈລະຈາເລື້ອງນິວເຄລຍກັບເກົາຫລີເໜືອ ໄດ້ຢຸດສະງັກລົງໃນເວລານີ້ ແລະນັກ ການທູດບຳນານ ທ່ານ Joel Wit ຜູ້ກໍ່ຕັ້ງເວັບໄຊ້ 38 North Org ກ່າວວ່າ ແຕ່ວ່າ ເກົາຫລີເໜືອກຳລັງກ້າວໜ້າໄປ ກັບໂຄງການນິວເຄລຍຂອງຕົນ ທ່ານ Wit ເວົ້າວ່າ “ເຂົາເຈົ້າບໍ່ໄດ້ທົດລອງນິວເຄລຍ ຫລືທົດລອງຍິງລູກສອນໄຟລະຍະ ຍາວ ມາໄດ້ລະຍະນຶ່ງແລ້ວ ແຕ່ວ່າ ມີການເຄື່ອນໄຫວຢ່າງຫລວງ ຫລາຍຢູ່ພາກພື້ນດິນ ແລະພວກເຮົາສາມາດເຫັນ ຜ່ານທາງດາວທຽມພານິດ ຮູບພາບຂອງສະຖານທີ່ສຳຄັນ ຕ່າງໆ ” ລັດຖະມົນຕີຕ່າງປະເທດສະຫະລັດ ທ່ານ John Kerry ກ່າວວ່າ ບໍ່ມີການຕໍ່ລອງຕົກລົງ ກັນໃດໆ ກັບເກົາຫລີເໜືອ ກ່ອນການປ່ອຍໂຕ ທ່ານ Fowle ລັດຖະມົນຕີຕ່າງປະເທດ John Kerry ກ່າວວ່າ : “ພວກເຮົາມີຄວາມເປັນຫ່ວງທີ່ສຸດ ກ່ຽວກັບພົນລະເມືອງອາເມຣິກັນ ທີ່ຍັງຖືກຄຸມຂັງຢູ່ ໃນເກົາຫລີເໜືອ ແລະພວກເຮົາມີຄວາມຫວັງອັນໃຫຍ່ຫລວງວ່າ ເກົາຫລີເໜືອຈະຫລິ່ງ ເຫັນຜົນປະໂຫຍດ ໃນການປ່ອຍໂຕພວກເຂົາເຈົ້າເຊັ່ນກັນ ໃນເວລາອັນໄວທີ່ສຸດເທົ່າ ທີ່ຈະເປັນໄປໄດ້ ” ຍັງມີຄົນອາເມຣິກັນອີກສອງຄົນ ຖືກກັກຂັງຢູ່ເກົາຫລີເໜືອ ຄື Kenneth Bae ປັດຈຸບັນ ນີ້ກຳລັງຮັບໃຊ້ໂທດຈຳຖືກ 15 ປີ ໃນຂະນະທີ່ Mathew Miller ກຳລັງຮັບໃຊ້ໂທດຈຳ ຄຸກ 6 ປີ ທັງສອງຖືກໂທດໃນຂໍ້ຫາ ມີພຶດຕິກຳທີ່ເປັນປໍລະປັກ ສະຫະລັດບໍ່ມີສາຍສຳພັນທາງການທູດ ກັບເກົາຫລີເໜືອ ແລະຮຽກຮ້ອງຢ່າງແຂງແຮງ ບໍ່ໃຫ້ພົນລະເມືອງອາເມຣິກັນ ເດີນທາງໄປຍັງເກົາຫລີເໜືອ